CELEX: 32020D1117
Language: lt
Date: 2020-07-27 00:00:00
Title: Tarybos įgyvendinimo sprendimas (ES) 2020/1117 2020 m. liepos 27 d. kuriuo skiriami Europos prokuratūros Europos prokurorai

29.7.2020   
               
               
                  LT
               
               
                  Europos Sąjungos oficialusis leidinys
               
               
                  L 244/18
               
            
         TARYBOS ĮGYVENDINIMO SPRENDIMAS (ES) 2020/1117
         2020 m. liepos 27 d.
         kuriuo skiriami Europos prokuratūros Europos prokurorai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. spalio 12 d. Tarybos reglamentą (ES) 2017/1939, kuriuo įgyvendinamas tvirtesnis bendradarbiavimas Europos prokuratūros įsteigimo srityje, (1) ypač į jo 16 straipsnį,
         atsižvelgdama į 2018 m. liepos 13 d. Tarybos įgyvendinimo sprendimą (ES) 2018/1696 dėl Reglamento (ES) 2017/1939, kuriuo įgyvendinamas tvirtesnis bendradarbiavimas Europos prokuratūros įsteigimo srityje, 14 straipsnio 3 dalyje numatytų atrankos komisijos veiklos taisyklių (2),
         atsižvelgdama į 2018 m. rugsėjo 18 d. Tarybos sprendimą (ES) 2018/1275, kuriuo, kaip nustatyta Reglamento (ES) 2017/1939 14 straipsnio 3 dalyje, skiriami atrankos komisijos nariai, (3)
         
         atsižvelgdama į 2019 m. balandžio 9 d. Tarybos įgyvendinimo sprendimą (ES) 2019/598 dėl Reglamento (ES) 2017/1939 16 straipsnio 4 dalyje numatytų pereinamojo laikotarpio taisyklių dėl Europos prokurorų skyrimo pirmai kadencijai ir tos kadencijos metu (4),
         atsižvelgdama į atrankos komisijos parengtas motyvuotas nuomones ir kandidatų įvertinimą,
         kadangi:
         
                     (1)
                  
                  
                     Europos prokuratūra buvo įsteigta Reglamentu (ES) 2017/1939. Už Europos prokuratūros įsteigimą ir pradinę administracinę veiklą, kol Europos prokuratūra įgis pakankamai pajėgumų savo biudžetui vykdyti, yra atsakinga Komisija;
                  
               
                     (2)
                  
                  
                     Europos prokurorai prižiūri tyrimus ir baudžiamąjį persekiojimą pagal Reglamento (ES) 2017/1939 12 straipsnį;
                  
               
                     (3)
                  
                  
                     pagal Reglamento (ES) 2017/1939 120 straipsnio 2 dalies antrą pastraipą, kai tik Europos prokuratūra bus įsteigta, ji šiuo reglamentu jai priskirtas tyrimo ir baudžiamojo persekiojimo užduotis prisiima tą dieną, kuri Europos vyriausiojo prokuroro siūlymu turi būti nustatyta Komisijos sprendimu;
                  
               
                     (4)
                  
                  
                     Europos vyriausiasis prokuroras Europos buvo paskirtas Parlamento ir Tarybos sprendimu (ES) 2019/1798 (5). Siekiant įsteigti Europos prokuratūros kolegiją, kurią sudaro Europos vyriausiasis prokuroras ir po vieną Europos prokurorą iš kiekvienos dalyvaujančios valstybės narės, būtina, kad Taryba paskirtų Europos prokurorus;
                  
               
                     (5)
                  
                  
                     Įgyvendinimo sprendimu (ES) 2018/1696 nustatytos Reglamento (ES) 2017/1939 14 straipsnio 3 dalyje numatytos atrankos komisijos veiklos taisyklės (toliau – Atrankos komisijos veiklos taisyklės);
                  
               
                     (6)
                  
                  
                     pagal Reglamento (ES) 2017/1939 16 straipsnio 1 dalį kiekviena dalyvaujanti valstybė narė turi pateikti tris kandidatūras Europos prokuroro pareigoms užimti iš kandidatų, kurie yra aktyvūs atitinkamos valstybės narės prokuratūros ar teisminių institucijų nariai, kurių nepriklausomumas nekelia abejonių ir kurių kvalifikacija atitinka paskyrimui jų atitinkamose valstybėse narėse aukštoms prokuroro ar teisėjo pareigoms eiti keliamus reikalavimus bei kurie turi atitinkamos su nacionalinėmis teisės sistemomis, finansiniais tyrimais ir tarptautiniu teisminiu bendradarbiavimu baudžiamosiose bylose susijusios praktinės patirties;
                  
               
                     (7)
                  
                  
                     atrankos komisija parengė motyvuotas nuomones dėl kiekvieno iš pasiūlytų kandidatų, kurie atitiko Reglamento (ES) 2017/1939 16 straipsnio 1 dalyje nustatytas sąlygas, ir kiekvieno iš jų įvertinimą ir pateikė juos Tarybai, kuri juos gavo 2019 m. gegužės 29 d., birželio 20 d., spalio 11 d., lapkričio 18 d. ir gruodžio 10 d. bei 2020 m. liepos 16 d.;
                  
               
                     (8)
                  
                  
                     pagal Atrankos komisijos veiklos taisyklių VII taisyklės 2 punkto ketvirtą pastraipą atrankos komisija suteikė įvertinimus kandidatams pagal jų kvalifikaciją ir patirtį. Įvertinimą komisija pateikia savo nuožiūra išdėstydama kandidatus pirmumo tvarka, tačiau Tarybai ji nėra privaloma;
                  
               
                     (9)
                  
                  
                     pagal Reglamento (ES) 2017/1939 16 straipsnio 2 dalį Taryba, gavusi atrankos komisijos motyvuotas nuomones, atrenka vieną iš kandidatų ir paskiria jį atitinkamos dalyvaujančios valstybės narės Europos prokuroru;
                  
               
                     (10)
                  
                  
                     pagal Reglamento (ES) 2017/1939 16 straipsnio 3 dalį Taryba paprasta balsų dauguma turi atrinkti ir paskirti Europos prokurorus nepratęsiamai šešerių metų kadencijai. Pasibaigus šešerių metų laikotarpiui Taryba gali nuspręsti įgaliojimus pratęsti ne ilgiau kaip trejiems metams;
                  
               
                     (11)
                  
                  
                     Įgyvendinimo sprendime (ES) 2019/598 nustatomos pereinamojo laikotarpio taisyklės dėl Europos prokurorų skyrimo pirmai kadencijai po Reglamento (ES) 2017/1939 įsigaliojimo ir tos kadencijos metu. Pagal Įgyvendinimo sprendimo (ES) 2019/598 2 straipsnio 1 dalį, prieš tai, kai paskiriami Europos prokurorai, traukiant burtus nustatoma grupė, kuri tų pereinamojo laikotarpio taisyklių taikymo metu susideda iš vieno trečdalio dalyvaujančių valstybių narių skaičiaus. Burtų traukimas įvyko 2019 m. gegužės 20 d.; toje grupėje esančios valstybės narės – Graikija, Ispanija, Italija, Kipras, Lietuva, Nyderlandai, Austrija ir Portugalija. To įgyvendinimo sprendimo 3 straipsnyje nustatyta, kad valstybių narių, įtrauktų į tą grupę, Europos prokurorų kadencija turi būti treji metai ir ji negali būti pratęsta;
                  
               
                     (12)
                  
                  
                     atsižvelgdama į atrankos komisijos pateiktas motyvuotas nuomones, Taryba įvertino atitinkamus kandidatų nuopelnus. Kalbant apie motyvuotą nuomonę dėl Maltos pasiūlytų kandidatų, atrankos komisijos nurodyti pagrindai pakankamai patvirtina, kad atsižvelgiant į išskirtines aplinkybes toje valstybėje narėje, tai valstybei narei objektyviai neįmanoma per protingą laiką rasti daugiau reikalavimus atitinkančių kandidatų, nepaisant to, kad ta valstybė narė ėmėsi visų būtinų pastangų tam padaryti. Todėl yra tenkinamos Atrankos komisijos veiklos taisyklių VII taisyklės 2 dalies trečioje pastraipoje nustatytos sąlygos. Atsižvelgdama į pirmiau minėtas išskirtines aplinkybes, Taryba laikė, kad dėl Maltos pasiūlytų kandidatų pateikta motyvuota nuomone jai buvo suteiktas pakankamas tinkamų kandidatų pasirinkimas ir, kadangi bet koks tolesnis delsimas paskirti Europos prokurorus turėtų didelių neigiamų pasekmių Europos Sąjungos teisės veiksmingumui, nusprendė tuo pagrindu veikti toliau;
                  
               
                     (13)
                  
                  
                     atlikusi tą vertinimą, kandidatų, kuriuos pasiūlė Čekija, Vokietija, Estija, Graikija, Ispanija, Prancūzija, Kroatija, Italija, Kipras, Latvija, Lietuva, Liuksemburgas, Malta, Nyderlandai, Austrija, Rumunija, Slovėnija, Slovakija ir Suomija, atveju Taryba laikėsi atrankos komisijos nustatytos neprivalomos pirmumo tvarkos. Kandidatų, kuriuos pasiūlė Belgija, Bulgarija ir Portugalija, atveju Taryba nesilaikė atrankos komisijos nustatytos neprivalomos pirmumo tvarkos, remdamasi kitokiu tų kandidatų nuopelnų įvertinimu, atliktu atitinkamuose Tarybos parengiamuosiuose organuose,
                  
               PRIĖMĖ ŠĮ SPRENDIMĄ:
         
            1 straipsnis
            Toliau nurodyti asmenys skiriami Europos prokuratūros Europos prokurorais, suteikiant jiems AD 13 lygio laikinojo darbuotojo statusą, nepratęsiamai šešerių metų kadencijai, prasidedančiai nuo 2020 m. liepos 29 d.:
            
                         
                     
                     
                        Yves VAN DEN BERGE (6)
                        
                     
                  
                         
                     
                     
                        Teodora GEORGIEVA (7)
                        
                     
                  
                         
                     
                     
                        Petr KLEMENT (8)
                        
                     
                  
                         
                     
                     
                        Andrés RITTER (9)
                        
                     
                  
                         
                     
                     
                        Kristel SIITAM-NYIRI (10)
                        
                     
                  
                         
                     
                     
                        Frédéric BAAB (11)
                        
                     
                  
                         
                     
                     
                        Tamara LAPTOŠ (12)
                        
                     
                  
                         
                     
                     
                        Gatis DONIKS (13)
                        
                     
                  
                         
                     
                     
                        Gabriel SEIXAS (14)
                        
                     
                  
                         
                     
                     
                        Yvonne FARRUGIA (15)
                        
                     
                  
                         
                     
                     
                        Cătălin-Laurențiu BORCOMAN (16)
                        
                     
                  
                         
                     
                     
                        Jaka BREZIGAR (17)
                        
                     
                  
                         
                     
                     
                        Juraj NOVOCKÝ (18)
                        
                     
                  
                         
                     
                     
                        Harri TIESMAA (19)
                        
                     
                  
         
            2 straipsnis
            Toliau nurodyti asmenys skiriami Europos prokuratūros Europos prokurorais, suteikiant jiems AD 13 lygio laikinojo darbuotojo statusą, nepratęsiamai trejų metų kadencijai, prasidedančiai nuo 2020 m. liepos 29 d.:
            
                         
                     
                     
                        Dimitrios ZIMIANITIS (20)
                        
                     
                  
                         
                     
                     
                        María Concepción SABADELL CARNICERO (21)
                        
                     
                  
                         
                     
                     
                        Danilo CECCARELLI (22)
                        
                     
                  
                         
                     
                     
                        Katerina LOIZOU (23)
                        
                     
                  
                         
                     
                     
                        Tomas KRUŠNA (24)
                        
                     
                  
                         
                     
                     
                        Daniëlle GOUDRIAAN (25)
                        
                     
                  
                         
                     
                     
                        Ingrid MASCHL-CLAUSEN (26)
                        
                     
                  
                         
                     
                     
                        José Eduardo MOREIRA ALVES D'OLIVEIRA GUERRA (27)
                        
                     
                  
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. liepos 27 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 283, 2017 10 31, p. 1.
         
            (2)  OL L 282, 2018 11 12, p. 8.
         
            (3)  OL L 238, 2018 9 21, p. 92.
         
            (4)  OL L 103, 2019 4 12, p. 29.
         
            (5)  2019 m. spalio 23 d. Europos Parlamento ir Tarybos sprendimas (ES) 2019/1798, kuriuo skiriamas Europos prokuratūros Europos vyriausiasis prokuroras (OL L 274, 2019 10 28, p. 1).
         
            (6)  Belgijos pasiūlytas kandidatas
         
            (7)  Bulgarijos pasiūlytas kandidatas
         
            (8)  Čekijos pasiūlytas kandidatas
         
            (9)  Vokietijos pasiūlytas kandidatas
         
            (10)  Estijos pasiūlytas kandidatas
         
            (11)  Prancūzijos pasiūlytas kandidatas
         
            (12)  Kroatijos pasiūlytas kandidatas
         
            (13)  Latvijos pasiūlytas kandidatas
         
            (14)  Liuksemburgo pasiūlytas kandidatas
         
            (15)  Maltos pasiūlytas kandidatas
         
            (16)  Rumunijos pasiūlytas kandidatas
         
            (17)  Slovėnijos pasiūlytas kandidatas
         
            (18)  Slovakijos pasiūlytas kandidatas
         
            (19)  Suomijos pasiūlytas kandidatas
         
            (20)  Graikijos pasiūlytas kandidatas
         
            (21)  Ispanijos pasiūlytas kandidatas
         
            (22)  Italijos pasiūlytas kandidatas
         
            (23)  Kipro pasiūlytas kandidatas
         
            (24)  Lietuvos pasiūlytas kandidatas
         
            (25)  Nyderlandų pasiūlytas kandidatas
         
            (26)  Austrijos pasiūlytas kandidatas
         
            (27)  Portugalijos pasiūlytas kandidatas